Վիկտոր Դյոկերեշ

**Վիկտոր Էյնար Դյոկերեշ** (; Շվեդերեն արտասանություն` **Վիկտոր Յոկերես**; ), շվեդ ֆուտբոլիստ, պորտուգալական «Սպորտինգ» ակումբի և Շվեդիայի ազգային հավաքականի կենտրոնական հարձակվող։

## Ակումբային կարիերա
Բրոմմապոյկարնա» ակումբի սան։ 2015 թվականի օգոստոսի 8-ին «Էստերսունդի» դեմ խաղում իր նորամուտը նշել է Սուպերգավաթում։ Օգոստոսի 20-ին «Սիլվիայի» դեմ Շվեդիայի Գավաթի խաղում դուբլ է ձևակերպել՝ առաջին գոլերը խփելով «Բրոմմապոյկարնայի» կազմում։ Մրցաշրջանի արդյունքներով ակումբը մեկնել է ստորին դիվիզիոն, սակայն Դյեկերշը մեկ տարի անց մնացել է թիմում։ 2017 թվականի նոյեմբերի 4 «Էֆլեի» դեմ խաղում հեթ-տրիկ է արել։ Մրցաշրջանի արդյունքներով դարձել է թիմի լավագույն ռմբարկուն և օգնել նրան դուրս գալ էլիտա։

2018 թվականի սկզբին տեղափոխվել է անգլիական «Բրայթոն ընդ Հոուվ Ալբիոն»։  Տրանսֆերի արժեքը կազմել է 1 միլիոն եվրո։ Օգոստոսի 28-ին «Սաութհեմփթոնի» դեմ լիգայի գավաթի խաղում նորամուտը նշել է հիմնական կազմում։ 2019 թվականի հուլիսին վարձավճարով մեկնել է գերմանական «Սանկտ Պաուլի» ակումբ, որի կազմում երկրորդ Բունդեսլիգայի 26 խաղում դարձել է 7 գոլի հեղինակ։ 2020 թվականի հոկտեմբերի 2 -ին «Սուոնսի Սիթին» մինչև մրցաշրջանի ավարտը վարձակալել է Վիկտորին։ «Սուոնսիի» կազմում անցկացրած 11 խաղերից նա միայն երկու անգամ է հանդես եկել մեկնարկային կազմում և 2021 թվականի հունվարին վերադարձել «Բրայթոն»։

2021 թվականի հունվարի 15-ին վարձավճարով տեղափոխվել է «Քովենթրի Սիթի»։ Մրցաշրջանի երկրորդ կեսում նա Չեմպիոնշիփի 19 խաղում դարձել է 3 գոլի հեղինակ։ Հուլիսին «Քովենթրին» գնել էր ֆուտբոլիստի իրավունքները «Բրայթոնից» և նրա հետ կնքել երեք տարվա պայմանագիր։

2023 թվականի հուլիսի 13-ին Վիկտորը պայմանագիր է կնքել պորտուգալական «Սպորտինգ» ակումբի հետ, որը նրա համար վճարել է ակումբի համար ռեկորդային՝ 20 մլն եվրո և 4 մլն եվրո բոնուսների տեսքով։

## Միջազգային կարիերա
2017 թվականին Շվեդիայի պատանեկան հավաքականի կազմում մասնակցել Է Վրաստանում կայացած Եվրոպայի պատանեկան առաջնությանը։ Մրցաշարում նա մասնակցել է Պորտուգալիայի, Չեխիայի և Վրաստանի թիմերի դեմ խաղերին։ Բոլոր երեք հանդիպումներում Վիկտորը դարձել է մեկական գոլի հեղինակ և դարձել մրցաշարի լավագույն ռմբարկու։

2019 թվականի հունվարի 8-ին Ֆինլանդիայի հավաքականի դեմ ընկերական խաղում նորամուտը նշել Է Շվեդիայի հավաքականում։ Հունվարի 11-ին Իսլանդիայի հավաքականի դեմ խաղում նա խփել է իր առաջին գոլը ազգային թիմի կազմում։

## Անձնական կյանք
Հունգարական ծագում ունի։ Դյոկերեշը հանդիպում է շվեդ պրոֆեսիոնալ ֆուտբոլիստ Ամանդա Նիլդենի հետ, ում հետ ծանոթացել է դեռևս «Բրոմմապոյկարնուում» հանդես գալու ժամանակ։ Այն բանից հետո, երբ Վիկտորը տեղափոխվել է անգլիական «Բրայթոն ընդ Հոուվ Ալբիոն» 2018 թվականին, Ամանդան հետևել է նրան՝ պայմանագիր կնքելով նաև «ճայերի» կանանց թիմի հետ.

## Ակումբային վիճակագրություն

## Ձեռքբերումներ
### Թիմային
**«Բրոմմապոյկարնա»**
* Սուպերեթանի չեմպիոն` 2017
**«Սպորտինգ»**
* Պորտուգալիայի չեմպիոն՝ 2023/24

### Անձնական
* Պորտուգալիայի տարվա ֆուտբոլիստ` 2024
* Շվեդիայի տարվա ֆուտբոլիստ` 2024
* Եվրոպայի մինչև 19 տարեկանների առաջնության լավագույն ռմբարկու` 2017 (3 գոլ)
* Պորտուգալիայի առաջնության լավագույն ռմբարկու` 2023/24 (29 գոլ)

## Ծանոթագրություններ

 
Կատեգորիա:Բրոմապոյկարնայի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Սանկտ Պաուլիի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ստոկհոլմ քաղաքում ծնվածներ
Կատեգորիա:Քովենթրի Սիթիի ֆուտբոլիստներ
Կատեգորիա:Ֆուտբոլիստներ այբբենական կարգով